kardosdrur/scandi-wiki huggingface dataset:
Threonin

Threonin (forkortet Thr eller T) er en  α-aminosyre med den kemiske formel HO2CCH(NH2)CH(OH)CH3. Den genetiske kode er ACU, ACA, ACC og ACG. Den er blandt de 
essentielle aminosyrer og er polær. Sammen med serin er threonin en af de to Standardaminosyre, som har en alkoholgruppe (tyrosin er ikke en alkohol, men en phenol, da den hydroxylgruppe er bundet direkte til den aromatiske ring, hvilket giver den andre syre/base og oxidative egenskaber). Det er også en af to standardaminosyrer, der har en chiral sidekæde, sammen med isoleucin.

Threonin er modtagelig overfor adskillige posttranslationele modifikationer. Hydroxylgruppen kan glycosylering. Derudover kan threonin blive fosforylering via threonin-kinase. I sin fosforylerede form bliver den kaldet fosfothreonin.

Det er en precursor for glycin, og den kan blive anvendt som et prodrug til at øge glycinmængden i hjernen.

Referencer 

Aminosyrer
Valin

Valin (også Val eller V) er en α-aminosyre, der findes i næsten alle proteiner. Den findes i to isomerer, en L- og en D-form, hvoraf det kun er L-formen der findes naturligt. Valin er en af de essentielle aminosyrer og skal tilføres via kosten. Gode valinkilder er hytteost, fisk, fjerkræ, jordnødder, sesamfrø og linser.

Valins sidekæde er β-forgrenet. Den har ingen nettoladning, da dens sidekæde er neutral.

I sickle-celle anæmi (segl-celle anæmi) er den hydrofile aminosyre glutaminsyre i hæmoglobin blevet erstattet med den hydrofobe valin. Dette betyder at hæmoglobinmolekylet ikke folder rigtigt, og derfor ikke fungerer.

Aminosyrer
Tryptophan

Tryptophan (også Trp eller W) er en essentiel aminosyre. Den findes i to isomere former, en L- og en D-form, hvoraf kun den ene (L-formen) findes i pattedyr. D-formen findes af og til i naturlige materialer, f.eks. i det giftige peptid contryphan.

Tryptophan er startmolekyle i biosyntesen af serotonin (en neurotransmitter), melatonin (et neurohormon) og niacin. Tryptophans funktionelle gruppe er en indol.

Der sidder ofte tryptophanrester i membranproteiner tæt ved grænsefladen mellem membranens hydrofobe indre og det vandige omgivende miljø. Disse rester hjælper til med at forankre proteinerne i membranen. Tryptophans aromatiske ring er fluorescerende, hvilket ofte udnyttes i studier af proteiners foldning.

Tryptophan findes i store mængder i bananer, mælk, yoghurt, hytteost, rødt kød, fisk, fjerkræ, sesamfrø, solsikkekerner, græskarkerner og jordnødder.

I 1989 døde mindst 37 personer og flere end 1500 blev alvorligt syge i U.S.A. efter at have indtaget L-tryptophan som kosttilskud. Som følge heraf blev salg af L-tryptophan i en periode forbudt. Det blev aldrig helt opklaret, hvad forgiftningerne skyldtes, men den mest sandsynlige forklaring er, at producenten havde valgt en ny fremstillingsmetode med genetisk manipulerede bakterier, som forurenede produktet med et fremmed stof i små mængder.

Eksterne henvisninger 
Tryptophankatabolisme (tidlige stadier) 
Tryptophankatabolisme (senere stadier) 
 DTU Fødevareinstituttet: Indhold af Tryptofan i fødevarer 

Aminosyrer
Tyrosin

Tyrosin (også Tyr eller Y) er en α-aminosyre der bruges af celler i biosyntese af proteiner. Den findes i to enantiomere former, L- og D-formerne, hvoraf kun L-formen findes naturligt. Tyrosin har en fenol-sidekæde med en hydroxylgruppe. Tyrosin har tre aromatiske strukturelle isomerer: para-Tyr, meta-Tyr og orto-Tyr. Kun den førstnævnte, para-Tyr, produceres ved enzymatisk hydroxylering af L-fenylalanin. De to andre isomerer kan dannes ved reaktioner med frie radikaler, oxidativt stress.

Tyrosin spiller en rolle i signalering i cellen, da den kan fosforyleres af proteinkinaser. En sådan fosforylering påvirker nogle enzymers funktion. Den fosforylerede form kaldes af og til for fosfotyrosin.

Tyrosin kan ikke syntetiseres fuldstændig i dyr, selvom den kan dannes ved hydroxylering af Phe (fenylalanin) når denne aminosyre findes i overskud. Den dannes i planter og de fleste mikroorganismer fra prefensyre.

Eksterne henvisninger 
 Fenylalanin og tyrosin biosyntese

Aminosyrer
Pyrrolysin

Pyrrolysin (forkortet som Pyl eller O) er en naturligt forekommende, genetisk kodet aminosyre i nogle metandannende arkæer og en enkelt bakterie. Denne usædvanlige aminosyre findes i enzymer i metan-metabolismen. Pyrrolysin er analog til lysin men med en pyrrolin-ring føjet til lysin-sidekæden.  Med en specifik tRNA og en specifik aminoacyl tRNA syntetase er pyrrolysin del af en usædvanlig genetisk kode og kodes for codonet UAG.

Pyrrolysin regnes som den 22. aminosyre i proteinsyntesen.

Reference 

 
Arkæer
Selenocystein

Selenocystein med forkortelserne Sec og Se-Cys er en usædvanlig aminosyre, der findes i adskillige enzymer som glutathion peroxidaser, tetraiodothyronin 5' deiodinaser, thioredoxin reductaser, format dehydrogenaser, glycin reductaser og nogle hydrogenaser.

Selenocystein indsættes ved en UGA-codon (der normalt er et stop-codon) ved en speciel mekanisme, der kaldes "translational recoding".

Referencer
Alan Alda

Alan Alda (født 28. januar 1936 som Alphonso Joseph D'Abruzzo) er en amerikansk skuespiller, forfatter, instruktør og somme tider politisk aktivist. Hans far var den kendte skuespiller Robert Alda (født Alphonso Giuseppe Giovanni Roberto D'Abruzzo). Navnet Alda er en sammentrækning af Alphonso og D'Abruzzo.

Alan Alda er mest kendt for sin optræden i tv-serien M*A*S*H. Han er blevet nomineret til en Oscar for bedste birolle for sin optræden i filmen The Aviator.

Han blev tildelt en Razzie for værste birolle for sin medvirken i Whispers in the Dark for 1992.

Ifølge Reuters 1. august 2018 har Allan Alda fået konstateret Parkinsons.

Eksterne henvisninger 

 

Skuespillere fra New York
Emmy-vindere
Italiensk-amerikanere
James Hoban

James Hoban (født 1762, død 8. december 1831) var en irsk arkitekt, som er mest kendt for at have tegnet Det Hvide Hus.

Arkitekter fra Irland
Klassicistiske arkitekter
Frimurere fra Irland
Føniks (person)

Føniks var ifølge den græske mytologi en fønikisk kongesøn eller konge. I visse sagn nævnes han som søn af kong Agenor og dronning Telefassa og broder til Kadmos, Kilix og Europa. Andre steder, som i Iliaden ses han som far til dem.

Personer i græsk mytologi
Fønikere
Abatakola

Abata-Kola (Cola acuminata) er et træ, der tilhører Kola-slægten. Kolatræet er hjemmehørende i Afrika. Det tilhører en slægt med over 120 arter. Kolatræet er er almindeligt dyrket i tropiske egne, både i Vestafrika og Sydafrika. Det kendes ved en kapsel, der indeholder 4 nødder / kerner der er 4–5 cm lange. De er hvide for at skifte farve over rød til sortbrun. Kolafrø indeholder theobromin og koffein. Spises som nødder, bruges i chokolade og til fremstilling af cola.

Eksterne henvisninger 

Træer
Botaniske nødder
Gastronomiske nødder
Kola-slægten
Daniel Høffding Wulff

Daniel Høffding Wulff (12. maj 1829 i Fredericia – 18. september 1900 i Aalborg) var en dansk skolemand og historisk forfatter.

Ved hans fødsel var hans fader, provst Henrik Wulff (død 1888), lærer ved Det lærde institut i Fredericia (byens latinskole). Moderen var Susanne Jacobine født Høffding. Wulff blev student fra Randers Latinskole 1848 og tog filologisk-historisk skoleembedseksamen 1856. To år efter blev han konstitueret som lærer ved Aalborg Katedralskole, til hvilken han derefter var knyttet i 30 år som adjunkt og overlærer (fra 1887). I en årrække var han tillige stiftsbibliotekar i Aalborg og medlem af byrådet, og hans store interesse for Aalborg by viser sig i hans uafbrudte syslen med byens historie, der dog ikke, som ønskeligt havde været, satte frugt i en samlet skildring, men løb ud i en række tidsskriftsartikler og udgiverarbejder. 1885-1886 udkom hans biografi af købmand Jens Bang. Også nogle skolebøger skyldes ham.

Størst betydning har Wulff fået derved, at han blev stifteren af "det jyske historisk-topografiske selskab" (i dag Jysk Selskab for Historie). For at forberede dannelsen af et sådant selskab gennemrejste han Jylland i sommeren 1865, og i det følgende år trådte selskabet i virksomhed. Wulff var medlem af selskabets bestyrelse indtil 1895. 1889 havde han taget sin afsked fra skolen, og i 1894 var han udtrådt af byrådet. Han døde i Aalborg 18. september 1900. Han havde 24. november 1858 ægtet Cecilie Berg (død 1859), datter af købmand Moritz Berg i Randers, og 21. maj 1861 sit søskendebarn Josephine Elise Marie Eleonora Wulff (død 1873), datter af kæmner Fred. E. Wulff i Aalborg.

Kilde 
 Dansk biografisk Lexikon

Faglitterære forfattere fra Danmark
Skolefolk fra Danmark
Personer fra Fredericia
Medlemmer af Aalborg Byråd
Bibliotekarer fra Danmark
Historikere fra Danmark
Danskere i 1800-tallet
Biografiforfattere fra Danmark
Personer fra Aalborg
Personer i Dansk Biografisk Leksikon
Dansksprogede forfattere fra Danmark
Studenter fra Randers Statsskole
Durup

Durup er et flertydigt stednavn:
 Durup (Rebild Kommune) – en bebyggelse og et ejerlav i Durup Sogn, Rebild Kommune
 Durup (Skive Kommune) – en by og et ejerlav i Durup Sogn, Skive Kommune
Organisationer i den danske arbejderbevægelse

Arbejderbevægelsen er den almindelige betegnelse for det mere eller mindre formaliserede samarbejde mellem arbejderpartierne, fagbevægelsen og kooperationen samt tilknyttede organisationer. Ikke alle arbejderbevægelsens organisationer lader sig placere entydigt i disse "kasser".

Politiske organisationer 
 Socialdemokratiet
 Socialistisk Folkeparti
 Enhedslisten
 Danmarks Socialdemokratiske Ungdom
 Socialistisk Folkepartis Ungdom
 Socialistisk UngdomsFront
Der findes endvidere andre organisationer, der definerer sig selv som en del af arbejderbevægelsen i Danmark, f.eks. DKP, KPiD, KAP, SAP, APK, med flere.

Faglige organisationer 
 LO
 3F - Fagligt Fælles Forbund
 HK/Danmark
 FOA - Fag og Arbejde
 Dansk Metal
 Forbundet Træ-Industri-Byg i Danmark
 Nærings- og Nydelsesmiddelarbejder Forbundet
 Teknisk Landsforbund
 Socialpædagogernes Landsforbund
 Dansk EL-Forbund
 Dansk Funktionærforbund - Serviceforbundet
 Malerforbundet i Danmark
 Blik- og Rørarbejderforbundet i Danmark
 Dansk Jernbaneforbund
 Dansk Frisør- og Kosmetikerforbund
 Hærens Konstabel- og Korporalforening (HKKF)
 Centralforeningen for stampersonel (CS)
 Dansk Artist Forbund
 Spillerforeningen

Kooperationen 
 Arbejdernes Andels-Boligforening
 Arbejdernes Fællesbageri (Rutana)
 Arbejdernes Fællesorganisations Brændselsforretning
 Arbejdernes Kunstforening
 Arbejdernes Kødforsyning
 Arbejdernes Landsbank
 Arbejdernes Ligkistemagasin
 Arbejdernes Livsforsikringsselskab
 Arbejdernes Oplysnings Forbund
 Bryggeriet Stjernen
 Dansk Folkeferie
 Dansk kooperativ Assurance
 Mælkeriet Enigheden
 Forlaget Fremad
 Hovedstadens Brugsforening
 Karat
 A/S Professionelt Indkøb Nu – en sammenslutning af kooperative kantiner (tidligere Kooperativ Medlems Service/Kooperative Marketenderiers Samvirke)
 Samkøb
Alle var samlet i Det kooperative Fællesforbund

Tilknyttede organisationer 
 DUI-LEG og VIRKE
 Arbejderbevægelsens Erhvervsråd
 ARTE
 Arbejderbevægelsens Internationale Center
 A-Pressen
 DAI

Se også 
 Arbejderbevægelsen
 Elev- og studenterbevægelsen

Eksterne henvisninger 
 Arbejderhistorisk bladliste 1835-1940 Online kronologisk oversigt over blade og tidsskrifter udgivet af arbejderbevægelsen og dens forløbere eller med tilknytning hertil på Tidsskriftcentret.dk
Retssag

En retssag er en sag ved domstolene, som enten handler om idømmelse af straf (straffesag) eller om at en part (sagsøgeren) ønsker den anden part (sagsøgte) dømt til at betale et beløb, at foretage en nærmere bestemt handling, at ophøre med en nærmere bestemt handling, eller at anerkende en rettighed, som sagsøgeren mener at have i forhold til den sagsøgte (civil retssag).

En retssag består af mindst to parter. I civile sager er de to partere ligeværdige, den ene som sagsøger, den anden som sagsøgte. Der kan sagtens være flere sagsøgere og flere sagsøgte i samme sag. I straffesager er den ene part altid den offentlige anklagemyndighed, mens den anden part (eller de andre parter) er den tiltalte, altså den person, der er tiltalt for overtrædelse af det pågældende lands lovgivning.

Juridiske personer (dvs. selskaber, foreninger og lignende) kan være parter i retssager, både civilretligt og strafferetligt (sidstnævnte dog kun med henblik på bødestraf).

Staten, kommuner eller andre offentlige myndigheder kan være part i en hovedforhandling, idet borgere i de fleste lande kan anlægge sager ved domstolene for at afprøve myndighedernes grænser. I nogle lande foregår sådanne sager ved særlige forfatningsdomstole, mens de i andre lande, f.eks. i Danmark, afgøres ved de almindelige domstole.

I langt de fleste tilfælde repræsenteres parterne i en retssag af hver deres advokat(er). En part har mulighed for at føre sin egen sag, men retten kan under visse omstændigheder forlange, at en part lader sig repræsentere ved en advokat.

En retssag indledes med en stævning (i civile sager) eller et anklageskrift (i straffesager). Civile sager fortsættes herefter med en skriftlig eller mundtlig forberedelse. Retssager afsluttes med en hovedforhandling, hvorefter der afsiges dom.

Se også 
Småsagsproces

Retsvæsen
Civilproces
Juridiske begreber
Jura
Retsvidenskab
LR Realkredit

LR Realkredit var et dansk realkreditinstitut. Det blev etableret i 1959 som en fond med tilladelse til at yde tredjeprioritetslån under navnet Landsbankernes Realkreditfond, oftest forkortet LRF. Formålet var dengang at yde "særlig kredit" til bestemte, godkendte formål.

Reallånefondene blev oprettet ved et samarbejde í den finansielle sektor. Bankerne og forsikringsselskaberne, Nationalbanken og det almennyttige byggeri var bag stiftelsen af Byggeriets Reallkreditfond (BRF). Pengeinstitutter uden for hovedstadsområdet sammensluttet i Provinsbankforeningen stiftede Provinsbankernes Reallånefond. Andelsbanken og Arbejdernes Landsbank, der var aktive både i hovedstad og provins, stiftede Landsbankernes Reallånefond og var de oprindelige garanter, mens andre banker senere kom til denne kreds. For at holde omkostningerne ned aftaltes en fælles administration med BRF.

I 1970 ændredes realkreditloven grundlæggende, og systemet med tre lag af finansiering blev afskaffet. LRF blev som led i denne reform tvunget til at ophøre med at yde nyudlån fra 1. januar 1972, og opgaven var herefter at forvalte og afvikle den bestående portefølje af udlån, egne midler og cirkulerende obligationer.

Efter realkreditloven af 1989 blev det muligt at etablere realkreditinstitutter, når visse objektive krav var opfyldt. På den baggrund søgte og fik LRF i 1994 tilladelse til at genåbe udlånet. 

De fleste af de banker, der havde interesser i LR Realkredit, havde imidlertid nu etableret egne realkreditinstiutter eller arbejdede tæt sammen med andre. Derfor valgte LRF et snævrere forretningsområde, idet nye udlån skulle først og fremmest skulle ydes til byggeri med offentlig støtte – almene familieboliger, ældre- og ungdomsboliger samt andelsboliger – og til private skoler, sociale institutioner og kulturinstitutioner. 

Med virkning fra 1. januar 2002 omdannedes LRF til et realkreditaktieselskab efter reglerne herom, og reserverne blev båndlagt i det nye selskab, som i første omgang tog navnet LRF Kredit, men senere blev ændret til LR Realkredit. 

Efter genoptagelsen af udlånsaktiviteten i 1994, outsourcede LR Realkredit administrationen til DLR Kredit. 

LR Realkredit blev 11. april 2019 opkøbt af Nykredit, med henblik på lukning. Selskabet blev afregistreret i selskabsregistret den 25. januar 2021.

Kilder/Eksterne Henvisninger 
 LR Realkredit

Realkreditinstitutter i Danmark
Etableret i 1959
Ophørt i 2021
Kolanød

Kolanødder er frø af kolatræer, eksempelvis Cola nitida, Cola vera eller Abata-Kola (Cola acuminata), alle i Malvaceae-familien. 

Drikken colas navn stammer fra kolanødden, som nogle colafabrikanter bruger som koffeinkilde og smagsstof.

Gastronomiske nødder
Koffein
Kola-slægten
Cola
Vexillologi

Vexillologi er studiet af flag. Fagets udøvere er vexillologer. Udtrykket vexillologi blev skabt omkring 1957 af amerikaneren Whitney Smith, der regnes for nutidens fremmeste vexillolog og har skrevet mange bøger og artikler om emnet.

Ordet vexillologi er sammensat af det latinske ord vexillum og endelsen -(o)logi med betydningen "studiet af". Vexillum var en type flag, som de romerske legioner benyttede.

Der er adskillige nationale vexillologiske foreninger, som på verdensplan er samlet i FIAV (Fédération Internationale des Associations Vexillologiques) under ledelse af briten Graham Bartram. FIAV afholder hvert andet år "International Congress of Vexillology" (ICV 2003 var i Stockholm, ICV 2005 i Buenos Aires, Argentina, 2007 i Berlin). I de nordiske lande findes foreningen Nordisk Flagselskab der udgiver tidsskriftet Nordisk Flaggkontakt. En stor forening er North American Vexillological Association (NAVA), der dækker USA og Canada. Vexillologisk aktivitet på internet foregår især gennem Flags of the World's website og mailinglist.

Se også 
 Heraldik

Eksterne links 
 FOTW (Flags of the World)
 World Flag Database
 Nordisk Flagselskab
 Deutsche Gesellschaft für Flaggenkunde (Tyskland)
 Flag Institute (Storbritannien)
 NAVA (North American Vexillological association) (USA)
 Flag Research Center (USA)
Samisk flag

Det samiske flag bruges af samerne i regionen Lapland, som dækker dele af Nordsverige, Nordnorge, Nordfinland, og på Kolahalvøen i Rusland.

Flaget har en cirkel i midten. Den ene halvdel er rød og symboliserer solen, den anden halvdel er blå og symboliserer månen. Flagets farver, rød, grøn, gul og blå, er de traditionelle farver, som findes på de samiske dragter.

Flag
Samer
Pave Johannes 23.

Pave Johannes 23. (Latin: Ioannes PP. XXIII), borgerligt navn Angelo Giuseppe Roncalli, (25. november 1881 i den italienske by Sotto il Monte – 3. juni 1963 i det apostoliske palads i Vatikanet).

Johannes 23. er primært kendt for at indkalde det storstilede økumeniske koncil; Det andet Vatikankoncil, som på mange måder var banebrydende i sin modernisering af den katolske kirkes teologi og liturgi.

Roncalli blev ellers i 1958 valgt til pave som et kompromis, som man vurderede som harmløs efter den markante Pave Pius 12.. Før Pius' død bestred Roncalli det meget vigtige embede som patriark af Venedig.

Johannes 23. med tilnavnet Den gode pave er desuden husket af eftertiden som en meget smilende og varm personlighed, der vandt folks hjerter, hvorend han kom frem. Han spillede en vis rolle i løsningen af konflikten kendt som Cubakrisen, og var i det hele taget en stor fortaler for fred og modstander af krig.

Pave Johannes Paul 2. saligkårede Johannes 23. i år 2000, og dermed er den gode pave  således på vej til at opnå helgenstatus. Ved samme lejlighed flyttedes hans afsjælede legeme fra en kiste i Peterskirkens krypt til en gennemsigtig glaskiste i selve basilikaen, hvor han nu kan beses af troende og turister. Saligkåringen betyder, at hans korrekte titel blandt katolikker nu er den salige Johannes 23.

Eksterne henvisninger 

Paver fra Italien
Sct. Michaels Skole

Sct. Michaels Skole er en katolsk privatskole i Kolding.

Skolen ligger ved siden af den katolske kirke Sct. Michaels Kirke.

Skolen har haft flere nonner, men den sidste har forladt skolen.

Skolen blev oprettet i 1882 og havde hundredårsjubilæum i 1982.

Selvom skolen er katolsk kan protestantiske og andre troende sagtens gå på skolen, og faktisk er der flere protestanter end katolikker på skolen.

Eksterne links 
Skolens hjemmeside

Privatskoler i Danmark
Katolske skoler i Danmark
Bygninger, konstruktioner og anlæg i Kolding
Uddannelse i Kolding
Fritz Bruun-Rasmussen

Fritz Charles Bruun-Rasmussen (født 6. maj 1870 i København, død 10. marts 1964 sammesteds) var en dansk biskop og politiker.
Bruun-Rasmussen blev cand.theol. i 1893. I 1920 blev han valgt til Folketinget for Maribo Amt, men ikke genvalgt ved valget samme år.

Han blev kirkeminister i Ministeriet Madsen-Mygdal 1926-1929.

Siden tjente han som biskop i Århus Stift 1931-1940.

Eksterne henvisninger 
 

Biskopper over Århus Stift
Kirkeministre fra Danmark
Danske ministre fra Venstre
Folketingsmedlemmer i 1920'erne
Tidligere folketingsmedlemmer fra Venstre
Kommandører af 1. grad af Dannebrog
Personer fra København
Personer i Kraks Blå Bog (afdøde)
Frits Bülow

Frits Toxwerdt von Bülow (16. april 1872 i Aalborg – 30. juli 1955 i København) var en dansk politiker og minister.

Frits Bülow var søn af byskriverfuldmægtig E.F. Bülow og hustru Marie f. Toxwerdt og tilhørte adelsslægten Bülow. Han blev student 1894 og fik som ung kontorplads hos en sagfører og tog her præliminæreksamen. I 1898 blev han cand.jur. Som kun 30-årig blev han højesteretssagfører i 1903.

Han var en anvendt erhvervsjurist og organiseret højremand, men fik kontakt til Venstre, da han forsvarede J.C. Christensen og Sigurd Berg ved en rigsretssag efter Alberti-skandalen. Dette var baggrunden for, at han blev justitsminister i Ministeriet Berntsen 1910-1913.

Han var medlem af Landstinget 1920-1924 og dets formand indtil 1922. Han havde siden 1916 tjent som juridisk konsulent for Landmandsbanken og var kontaktperson til Nationalbanken, hvis repræsentantskab han var medlem af og senere formand for. Han måtte trække sig tilbage som formand for Landstinget ved bankens sammenbrud i 1922.

Han var Kommandør af 1. grad af Dannebrogordenen (1933), formand for bestyrelserne i Assurance-Compagniet Baltica, De Baltiske Assurandører, næstformand for i bestyrelserne for Tivoli og ØK, medlem af bestyrelserne for A/S Det sønderjydske Kompagni, A/S Mommark Færge, Foreningen til Højskolens Fremme i København og A/S Dansmidth Trust Company.

Bülow blev gift 28. marts 1899 med Fanny Augusta Frederikke f. Poulsen, datter af højesteretsassesor Jonas Poulsen og hustru Rebekka f. Brandt.

Se også

Kilder 
 Kraks Blå Bog 1929

Justitsministre fra Danmark
Danske ministre fra Venstre
Landstingsmedlemmer i 1920'erne
Landstingsformænd
Advokater fra Danmark
Frits
Danskere i 1900-tallet
Personer fra Aalborg
Kommandører af 1. grad af Dannebrog
Personer i Kraks Blå Bog (afdøde)
Landstingsmedlemmer fra Venstre
Jens Byskov

Jens Byskov f. Futtrup (1. juni 1867 i Nørre Nissum – 3. juli 1955 i Charlottenlund) var en dansk politiker og minister.

Hans efternavn (som er lokalitet i Nørre Nissum) var oprindeligt Futtrup (ændret 1905).

Han kom af en vestjysk husmandsfamilie, faderen var Anders Olesen Futtrup og moderen Ellen Nygaard. Som barn fik han sin akillessene hugget over af en le, hvilket betød, at han siden haltede ret kraftigt. Det var uden tvivl en del af baggrunden for, at han blev lærer.

Han tog lærereksamen 1887 og blev fra 1896 forstander og 1903 ejer af Gedved Seminarium frem til 1934.

Han var frem til 1926 ikke partipolitisk aktiv, men kendt som skribent og foredragsholder, bl.a. for et skrift fra 1924 om "En ærlig Krone", hvor han argumenterede for, at kronen skulle føres tilbage til sin gamle guldværdi.

I Ministeriet Madsen-Mygdal 1926-1929 var han undervisningsminister og bl.a. ansvarlig for den store tilbygning til Nationalmuseet.

Eksterne henvisninger 
 

Undervisningsministre fra Danmark
Danske ministre fra Venstre
Personer i Kraks Blå Bog (afdøde)
Skolefolk fra Danmark
Foreningsformænd fra Danmark
Kommandører af 1. grad af Dannebrog
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Gangsterens lærling

Gangsterens lærling er en dansk film fra 1976, skrevet af Lars Leergaard og instrueret af Esben Høilund Carlsen.

Medvirkende
Dick Kaysø
Peter Steen
Hans Christian Ægidius
Tove Maës
Sisse Reingaard
Finn Nielsen
Birger Jensen
Annika Hoydal
Jørn Faurschou
Helle Ryslinge
Anne Birch
Per Pallesen
Jytte Hauch-Fausbøll
Torben Hundahl
Claus Strandberg
Axel Lund

Eksterne henvisninger 
 

Danske film fra 1976
Film instrueret af Esben Høilund Carlsen
Dansksprogede film
Hvem myrder hvem?

Hvem myrder hvem? er en dansk film fra 1978.
Manuskript Li Vilstrup og Charlotte Strandgaard.
Instruktion Li Vilstrup.
Blandt de medvirkende kan nævnes:

Kirsten Peüliche
Margrethe Koytu
Frits Helmuth
Jesper Christensen
Leif Sylvester Petersen
Ove Sprogøe
Tove Maës
Pernille Grumme
Niels Skousen
Torben Hundahl
Flemming Quist Møller

Eksterne henvisninger 
 

Danske film fra 1978